CELEX: 62014CN0003
Language: et
Date: 2014-01-03 00:00:00
Title: Kohtuasi C-3/14: Eelotsusetaotlus, mille on esitanud Sąd Najwyższy (Poola) 3. jaanuaril 2014 – Polska Telefonia Cyfrowa S.A. (Varssavi) versus Prezes Urzędu Komunikacji Elektronicznej

7.4.2014   
            
            
               ET
            
            
               Euroopa Liidu Teataja
            
            
               C 102/13
            
         Eelotsusetaotlus, mille on esitanud Sąd Najwyższy (Poola) 3. jaanuaril 2014 – Polska Telefonia Cyfrowa S.A. (Varssavi) versus Prezes Urzędu Komunikacji Elektronicznej
   (Kohtuasi C-3/14)
   2014/C 102/17
   Kohtumenetluse keel: poola
   
      Eelotsusetaotluse esitanud kohus
   
   Sąd Najwyższy
   
      Põhikohtuasja pooled
   
   
      Kassatsioonkaebuse esitaja: Polska Telefonia Cyfrowa S.A.
   
      Vastustaja kassatsioonimenetluses: Prezes Urzędu Komunikacji Elektronicznej
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (1) artikli 7 lõiget 3 tuleb koosmõjus Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuste direktiiv) (2) artikliga 28 tõlgendada nii, et iga meede, mida riigi reguleeriv asutus võtab direktiivi 2002/22 artiklist 28 tuleneva kohustuse täitmiseks, mõjutab liikmesriikidevahelist kaubandust juba siis, kui meetme tulemusel saavad teiste liikmesriikide lõppkasutajad selle liikmesriigi territooriumil juurdepääsu mittegeograafilistele numbritele?
            
         
               2.
            
            
               Kas direktiivi 2002/21 artikli 7 lõiget 3 koosmõjus artikliga 6 ja artikliga 20 tuleb tõlgendada nii, et riigi reguleeriv asutus, kes lahendab elektroonilisi sidevõrke või -teenuseid pakkuvate ettevõtjate vahelisi vaidlusi, mis puudutavad ühele neist ettevõtjatest direktiivi 2002/22 artiklist 28 tuleneva kohustuse täitmist, ei või konsolideerimismenetlust läbi viia isegi siis, kui meede mõjutab liikmesriikidevahelist kaubandust ja siseriikliku õiguse alusel on riigi reguleeriv asutus kohustatud alati algatama konsolideerimismenetluse, kui meede võib mõjutada liikmesriikidevahelist kaubandust?
            
         
               3.
            
            
               Kui teisele küsimusele tuleb vastata jaatavalt, siis kas direktiivi 2002/21 artikli 7 lõiget 3 koosmõjus artikliga 6 ja artikliga 20 ning koosmõjus ELTL artikliga 288 ja EL lepingu artikli 4 lõikega 3 tuleb tõlgendada nii, et liikmesriigi kohus peab jätma kohaldamata siseriiklikud õigusnormid, mille alusel on riigi reguleeriv asutus kohustatud alati algatama konsolideerimismenetluse, kui asutuse võetud meede võib mõjutada liikmesriikidevahelist kaubandust?
            
         
      (1)  EÜT L 108, 24.4.2002, lk 33 (ELT eriväljaanne 13/29, lk 349).
   
      (2)  EÜT L 108, 24.4.2002, lk 51 (ELT eriväljaanne 13/29, lk 367).